Opbygning af synopsis

Den færdige synopsis skal indeholde følgende:

* Forside med angivelse af titel og fagkombination
* Indledning (valgfrit)
* Problemformulering
* Præsentation af de problemstillinger (underspørgsmål), der er arbejdet med. Dette kaldes i AT-sammenhæng for delkonklusioner.
* Delkonklusioner på arbejdet med de enkelte problemstillinger (underspørgsmål), herunder en diskussion af, hvilke materialer, metoder og teorier der er relevante. Materialer, metoder og teorier kan alternativt beskrives i et selvstændigt afsnit
* Materialer, metoder og teorier *(Hvis de ikke er behandlet under de forskellige problemstillinger)*
* En sammenfattende konklusion, som er klart relateret til problemformuleringen, herunder formulering af spørgsmål til videre undersøgelse
* En perspektivering til studierapporten
* Litteraturliste

Eksempel på overskrifterne i en synopsis:

***Forside***

***Indledning*** (*Kan medtages, men det er ikke et krav, at der er en indledning i din synopsis)*

*I min opgave har jeg valgt at gå ind og finde ud af, hvorfor og hvordan mænd bruger steroider til selviscenesættelse. Jeg vil gerne finde ud af, hvad det er, der får dem til at starte på et forbrug af steroider, hvordan steroider virker, samt hvad de gør ved deres krop.*

*Jeg har valgt fagene Dansk og Biologi, da Dansk faget kan hjælpe mig med at analysere og forstå meningen med at bruge steroider, og Biologi kan bidrage til en forståelse af steroidernes biologiske effekter.*

***Problemformulering og problemstillinger***

*Hvorfor og hvordan bruger moderne mænd steroider til selviscenesættelse?*

1. Hvad er steroider og hvilken virkning har de?
2. Hvordan kontrolleres det om man har indtaget steroider?
3. Hvordan ses steroiders påvirkning i artiklerne ”Steroider har smadret mit liv” og ”Fra muskelmand til handicappet”?
4. Hvilken effekt har denne selviscenesættelse for deres krop og identitet?
5. Hvorfor er der udviklet steroider? Og er det OK at bruge dem til doping?

***Ad 1) Hvad er steroider og hvilken virkning har de?***

***Ad 2)……***

*Osv.*

***Teori, materiale og metode*** *(Dette afsnit skal kun med, hvis du ikke har behandlet teori, materiale og metode under de forskellige delkonklusioner - Ad1) osv.)*

***Konklusion***

***Perspektivering til studierapporten***

***Litteraturliste***